สวัสดีครับผมมีเรื่องสอบถามหน่อยครับ ผมมีจุดแดงเล็กๆ ขึ้นตามตัว ไม่คัน ทาขี้ผึ้งก็จางลง แต่มันทยอยขึ้นเรื่อยๆ ครับ แบบนี้อันตรายไหมครับ
สวัสดีค่ะอาการมีจุดแดงเล็กๆขึ้นตามตัว ไม่คันดังกล่าวมานั้น อาจจะเป็นจุดแดงจากเส้นเลือดฝอยใต้ชั้นผิวหนังแตกจากการกระทบกระแทก จุดแดงจากการถูกแมลงกัดแต่มักจะคันเยอะ จุดแดงจากผื่นผิวหนังอักเสบกรณีนี้ก็มักจะคัน หรือจุดแดงจากการติดเชื้อไวรัสที่อาจจะมีไข้และมีผื่นขึ้นตามตัวได้เช่นไข้เลือดออก โรคการติดเชื้อซิฟิลิซที่อาจมีผื่นหรือจุดแดงขึ้นตามตัวและฝ่ามือ หรือเป็นผื่นจากการแพ้ยาแต่ก็มักจะคันเช่นกันในเบื้องต้นไม่ไปแกะเกาบริเวณที่เป็น ระวังการกระทบกระแทก รักษาความสะอาดที่ผิวหนังให้ดี และสังเกตอาการค่ะ ถ้าจุดแดงดังกล่าวขึ้นเยอะ ลุกลามไปทั่วตัว เจ็บหรือคัน มีขุย หรือมีความผิดปกติที่ในปาก ดา ฝ่ามือ ฝ่าเท้าด้วย ควรไปพบแพทย์